 Markii aannu labada dhinacba dhegaysanay waxaannu fursad u siinay in inta ay isku noqdaan goaan ay ku midaysan yihiin oo cilmi iyo farsamaba ah guddiga ku soo celiyaan, maalin kadib waxay noo keeneen goaan ka kooban siddeed qodob oo ay isku raaceen oo ay saxeexeen, annaguna waanu u mahadcelinay, ayuu yidhi Wasiir Cabdulle oo ka hadlayey shirkiisa jaraaid, waxaannu intaasi ku daray, Haddana waxa kulmay guddiga Madaxweynuhu u xilsaaray arrintaas, waxaannu eegnay oo darisnay goaankii ay noo soo gudbiyeen ee siddeedda qodob ahaa, waanu akhrinay oo qodob qodob ayaanu isu-dultaagnay, kadibna waxaannu isla garanay oo garawsanay in goaanka labada dhinac soo gaadheen annaguna aannu sidooda u qaadanno, uguna faataxayno. 